Diari Oficial de la Generalitat Valenciana


Sumari del DOGV 7929, del 01-12-2016 (2016/8996)

RESOLUCIÓ de 28 d'octubre de 2016, de la Subdirecció General de Relacions Laborals, per la qual es disposa el depòsit i la publicitat dels nous Estatuts de l'organització empresarial denominada Associació Empresarial de Residències i Serveis a Persones Dependents de la Comunitat Valenciana (AERTE).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7929

Data del DOGV
:   01-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8996


Data del document
:   28-10-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 28 d'octubre de 2016, de la Subdirecció General de Relacions Laborals, per la qual es disposa el depòsit i la publicitat dels nous Estatuts de l'organització empresarial denominada Associació Empresarial de Residències i Serveis a Persones Dependents de la Comunitat Valenciana (AERTE). [2016/8996]  
Ha sigut admés el depòsit dels nous Estatuts de l'organització empresarial denominada Associació Empresarial de Residències i Serveis a Persones Dependents de la Comunitat Valenciana (AERTE), després de comprovar que reuneixen els requisits que preveuen la Llei 19/1977, d'1 d'abril, sobre regulació del dret d'associació sindical (BOE 04.04.1977); el Reial Decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015), i l'Ordre 1/2016, de 19 de maig, de la Conselleria d'Economia Sostenible, sectors productius, comerç i treball, per la qual es crea i regula el depòsit d'estatuts de les organitzacions sindicals i empresarials de la Comunitat Valenciana a través de mitjans electrònics (Diari Oficial de la Comunitat Valenciana de 26.05.2016).  
  
La sol·licitud va ser formulada per mitjà d'un escrit presentat el dia 25 de maig de 2016. Observats defectes en la documentació presentada, se'n va requerir l'esmena, la qual es va portar a efecte el dia 7 d'octubre de 2016.  
La modificació dels Estatuts va ser aprovada en l'Assemblea General Extraordinària celebrada el dia 28 de setembre de 2016, i afecta el conjunt de l'articulat. La certificació de l'acord consta firmada pel secretari, Marcos Turró Ribalta.  
S'indica que en els Estatuts consta com a domicili de l'entitat el carrer Vilamarxant, 2, baix, de València 46058, i que el seu àmbit funcional són les persones físiques o jurídiques amb treballadors a càrrec seu que realitzen una activitat sociosanitària o d'assistència a persones en situació de dependència o col·lectius objecte d'atenció social.  
Es disposa la publicitat de la present resolució per mitjà de la seua inserció en el Diari Oficial de la Generalitat Valenciana.  
Qualsevol interessat podrà examinar el document depositat i obtindre'n una còpia en aquest centre directiu, situat a l'avinguda Navarro Reverter, número 2, 1a planta, de València, i es podrà impugnar davant de la Sala Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
La competència de la Subdirecció General de Relacions Laborals ve determinada pel Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i per l'article 4.4 de l'Ordre 1/2016.  
  
València, 28 d'octubre de 2016.- El subdirector general de Relacions Laborals: Juan Ignacio Soler Tormo.